Aleksander Ridali

Aleksander Ridali (1930. aastani Aleksander Birkenfeldt; 15. august (vkj 2. august) 1910 Sinalepa, Sinalepa vald (hilisem Ridala vald), Läänemaa – 16. november 1979 Tallinn) oli eesti kunstipedagoog, kunstnik ja helilooja."Aleksander Ridali ← Birkenfelt", Geni.com (vaadatud 01.09.2025)

Elulugu
Aleksander Ridali oli talupidaja poeg ja ristiti Ridala baptistikoguduses. Ta lõpetas 1930 Läänemaa Ühisgümnaasiumi, 1935 Riigi Kunsttööstuskooli ja 1940 Riigi Kõrgema Kunstikooli. 1972. aastal kaitses ta Moskva V. I. Lenini nimelise Riikliku Pedagoogilise Instituudi kunstiteaduskonna teadusliku nõukogu ees väitekirja "Kunstiline kasvatus üldhariduslikus koolis".

1933–1938 töötas Ridali joonistamise ja joonestamise õpetajana Narva linna Naiskutsekoolis, 1938–1947 Tallinna Õpetajate Seminaris ja 1947–1952 Tallinna Õpetajate Instituudis. 1952–1978 oli ta Tallinna Pedagoogilise Instituudi pedagoogika ja algõpetuse metoodika kateedri vanemõpetaja ning 1960–1963 jooniste ja graafikute kateedri juhataja.

Aleksander Ridali on maetud Ridala uuele kalmistule (aadress V, 2-14).Aleksander Ridali Haudi kalmistuportaalis (vaadatud 01.09.2025)

Teadustöö
Uurimisvaldkond: joonistamise ja kunstiõpetuse metoodika. 12 teaduspublikatsiooni.

Teoseid
 Joonistamisõpetus I–VI kl. Tallinn, 1959
 Joonistamine V–VIII kl. Tallinn, 1961
 Kunstilise kasvatuse metoodilisi põhisuundi. Tallinn, 1975.

Viited

Kirjandus


Välislingid
 Aleksander Ridali, EKABL

Kategooria:Eesti kunstipedagoogid
Kategooria:Eesti kunstnikud
Kategooria:Eesti heliloojad
Kategooria:Eesti Kunstiakadeemia vilistlased
Kategooria:Tallinna Ülikooli õppejõud
Kategooria:Sündinud 1910
Kategooria:Surnud 1979